CELEX: 31985R3168
Language: el
Date: 1985-11-13
Title: Κανονισμός (ΕΟΚ) αριθ. 3168/85 της Επιτροπής της 13ης Νοεμβρίου 1985 για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής αλεύρων μαλακού σίτου, αλεύρων σικάλεως και πλιγουριών και σιμιγδαλιών μαλακού σίτου για τα οποία προκαθορίζεται η επιστροφή

Avis juridique important

|

31985R3168

Κανονισμός (ΕΟΚ) αριθ. 3168/85 της Επιτροπής της 13ης Νοεμβρίου 1985 για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής αλεύρων μαλακού σίτου, αλεύρων σικάλεως και πλιγουριών και σιμιγδαλιών μαλακού σίτου για τα οποία προκαθορίζεται η επιστροφή  

Επίσημη Εφημερίδα αριθ. L 300 της 14/11/1985 σ. 0028 - 0028 Ισπανική ειδική έκδοση: Κεφάλαιο 03 τόμος 38 σ. 0138  Πορτογαλική ειδική έκδοση : Κεφάλαιο 03 τόμος 38 σ. 0138 

***** ΚΑΝΟΝΙΣΜΟΣ (ΕΟΚ) αριθ. 3168/85 ΤΗΣ ΕΠΙΤΡΟΠΗΣ  της 13ης Νοεμβρίου 1985  για τροποποίηση του κανονισμού (ΕΟΚ) αριθ. 2042/75 όσον αφορά το ποσό των εγγυήσεων για τα πιστοποιητικά εξαγωγής αλεύρων μαλακού σίτου, αλεύρων σικάλεως και πλιγουριών και σιμιγδαλιών μαλακού σίτου για τα οποία προκαθορίζεται η επιστροφή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1018/84 (2), και ιδίως το άρθρο 12 παράγραφος 2,  Εκτιμώντας:  ότι το άρθρο 12 παράγραφος 1 στοιχείο γ) του κανονισμού (ΕΟΚ) αριθ. 2042/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2310/85 (4), καθορίζει το ποσό της εγγύησης για τα πιστοποιητικά που αφορούν τα προϊόντα τα οποία αναφέρονται στο άρθρο 1 του κανονισμού (ΕΟΚ) αριθ. 2727/75 ·  ότι τα ποσά αυτά είναι προς το παρόν πολύ χαμηλά για τις εξαγωγές αλεύρων μαλακού σίτου, αλεύρων σικάλεως και πλιγουριών και σιμιγδαλιών μαλακού σίτου, δεδομένων των διακιμάνσεων των τιμών στην παγκόσμια αγορά, καθώς και των νομισματικών μεταβολών και της διάρκειας ισχύος των πιστοποιητικών εξαγωγής·  ότι είναι, λοιπόν, σκόπιμο να αυξηθούν τα ποσά των εγγυήσεων για τα πιστοποιητικά εξαγωγής αλεύρων μαλακού σίτου, αλεύρων σικάλεως και πλιγουριών και σιμιγδαλιών μαλακού σίτου με προκαθορισμό της επιστροφής· ότι πρέπει, ως εκ τούτου, να τροποποιηθεί ο κανονισμός (ΕΟΚ) αριθ. 2042/75·  ότι οι παρούσες διατάξεις δεν επηρεάζουν τα πιστοποιητικά εξαγωγής για τα οποία η αίτηση προκαθορισμού της επιστροφής υποβλήθηκε πριν από την έναρξη ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 12 παράγραφος 1 στοιχείο γ) του κανονισμού (ΕΟΚ) αριθ. 2042/75 αντικαθίσταται από το ακόλουθο κείμενο:  «γ) 24 ECU ανά τόνο για το προϊόν των διακρίσεων 10.01 Β Ι, 11.01 Α, 11.01 Β και 11.02 Α Ι β) του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή καθορίζεται εκ των προτέρων·  12,09 ECU ανά τόνο για το προϊόν της διάκρισης 10.01 Β Ι του Κοινού Δασμολογίου, όταν πρόκειται για πιστοποιητικά εξαγωγής για τα οποία η εισφορά καθορίζεται εκ των προτέρων·  30 ECU ανά τόνο για το προϊόν της διάκρισης 11.02 Α Ι α) του Κοινού Δασμολογίου, όταν πρόκειται για πιστοποιητικά εξαγωγής για τα οποία η επιστροφή καθορίζεται εκ των προτέρων·  12,09 ECU ανά τόνο για τα υπόλοιπα προϊόντα που αναφέρονται στο άρθρο 1 στοιχεία α), β) και γ) του κανονισμού (ΕΟΚ) αριθ. 2727/75, όταν πρόκειται για πιστοποιητικά εξαγωγής για τα οποία η επιστροφή ή η εισφορά στην εξαγωγή καθορίζεται εκ των προτέρων ».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 107 της 19. 4. 1984, σ. 1.  (3) ΕΕ αριθ. L 213 της 11. 8. 1975, σ. 5.  (4) ΕΕ αριθ. L 216 της 13. 8. 1985, σ. 7.